Pagobeltz

Pagobeltz erreka, Gipuzkoako hegoaldeko erreka bat da, Goierri eskualdekoa. Beasaingo Mallutz eta Zormendi mendien  arteko mendebaldeko hegalean eratutako sakanetan sortzen den hirugarren erreka da. Sortzen denetik Antso errekako bokalera iritsi arte 700 metro inguruko luzera du.

Biruin izeneko lekuan jaiotzen da, Basterregiko iturrian. Beasaingo Otaño baserriko borda baino aurrerago dagoen otadian.

Iturri horrek oso ur gutxi ematen du, baino ur-ibilgunea eratu bezain laster lurpean sartzen da eta beherago berriro azaleratzen da , beraz, erreka hau oso gutxi ikusten da lurrazalean.

Berriro azaldu eta metro batzuetan aurrera egin ondoren,  Argoien izena hartuko duen Antso errekari itsasten zaio ezkerraldetik,  Garindik behera doan errepideko bigarren bihurgune itxia pasatu ondoren.

1912an ekarri ziren urak Garingo auzunera. Horretarako, orduko alkate zen Jose Migel Iturriotzek, aprobetxagarriak ziren iturburuetako urak analizatzeko agindua eman zuen eta Bazterregiko iturri hauek eman zuten uraren kalitaterik onena. 

 Erreferentziak 

 Kanpo estekak 

Kategoria:Beasaingo errekak eta ibaiak